Noemenswaardige landboufigure | Webjoernaal | Radium Engineering
Home / Noemenswaardige landboufigure in die geskiedenis
Die eerste landbou-ontwikkelings het duisende jare gelede plaasgevind en sedertdien was baie invloedryke en noemenswaardige boerderyfigure die dryfkrag agter die landbouvooruitgang wat jaar na jaar plaasgevind het. Hierdie toonaangewers het almal op een of ander manier bygedra, hetsy deur die bekendstelling van ’n nuwe metode, die verbetering van bestaande masjinerie, of die verskaffing van waardevolle inligting aan landbougemeenskappe. Daar is geen twyfel dat sonder hierdie bydraes, boerdery nie sou gewees het wat dit vandag is nie. Sluit by ons aan terwyl ons kennis maak met vyf leidende figure wat hul stempel op die wêreld van landbou gelaat ken.
George Washington Carter was ’n vooruitstrewende landboudenker, navorser en opvoeder, en het een doel ten oë gehad: om die lewens van duisende arm boere te verbeter. Hy het geweet dat inligting die sleutel tot verandering vir die sukkelende boere in die Suide was, en het dus sy ongelooflike kennis gedeel, wat betrekking gehad het op:
Die skep van eenvoudige, tog gesonde en bekostigbare etes
Inligting met betrekking tot gewasse
Afgesien hiervan is Carver miskien die heel bekendste vir sy navorsing wat gepoog het om geskikte alternatiewe vir katoengewasse te vind, met ’n besondere fokus op grondboontjies en patats. Hy was ’n voorstaander van die idee dat boere hul fokus na ander gewasse moet verskuif, in plaas daarvan om net op die vervaardiging van katoen te vertrou. In ’n poging om boere verder op te voed en hul boerderymetodes te verbeter, het Carver hulle aangemoedig om grondmonsters te neem wat dan geanaliseer kon word – wat ’n bietjie lig gewerp het op die redes waarom sekere opbrengste so swak was. Carver was ’n ware filantroop en het ongetwyfeld gehelp om die lewens van talle boere in die Amerikaanse Suide te verander.
Die ploeg is miskien is een van die belangrikste uitvindsels in nie net die wêreld van landbou en boerdery nie, maar ook in die ontwikkeling van die samelewing. Dit is ’n skepping wat die aangesig van boerdery vir ewigheid verander het. Terwyl John Deere nie self die ploeg uitvindgevind het nie, het hy ’n groot verbetering daarop gemaak: in plaas van gietyster, het Deere een uit staal ontwikkel in 1837.
In vergelyking met sy gietyster-eweknie, het die staalploeg veel beter in die Amerikaanse Midde-Westerse grond gewerk, wat die enorme vrugbaarheid daarvan onthul het, iets wat direk gekoppel was aan die voorheen ongerealiseerde opbrengspotensiaal. Skielik is die ongelooflike voedselproduserende vermoë van die Weste ontsluit en baie boere het voordeel uit hierdie ontdekking getrek. Deere het ook verskeie ander hoë gehalte stukke toerusting ontwikkel en tot vandag toe behou sy maatskappy sy status as een van die beste konstruksie- en landboutoerustingsvervaardigers in die Verenigde State van Amerika.
George Harrison Shull is sinoniem met mielieteling en word dikwels na verwys as “die vader van Hybriede Mielies”. Met behulp van sy botaniese kennis, het Shull in 1905 begin eksperimenteer, met die fokus op die erfenis in koring. Alhoewel baie voor hom waardevolle bydraes tot die ontwikkeling van hibriede koring gemaak het, was dit Shull wat sekere belangrike waarnemings en afleidings gemaak het wat uiteindelik sou lei daartoe dat verbasterde koring in 1922 kommersieel beskikbaar was. Hy het mielierasse geproduseer wat reg geteel het en toe ’n manier ontwikkel om die stamme te kruisteel. Shull was ’n begaafde akademikus en hy het ook een van die top internasionale wetenskapjoernale van vandag, Genetics, gestig, en het by die gesiene Princeton Universiteit as ’n professor in Plantkunde en Genetika opgetree.
Vinnige feit: Shull was die jonger broer van die plantteler en botaniese illustreerder J. Marion Shull.
Die produktiewe landboufiguur Norman Borlaug word beskou as die man “wat die wêreld geleer het hoe om hulle-self te voed”. Kortom: Borlaug het biljoene mense gered daarvan om van honger om te kom. Hy het uitgebreide navorsing oor koring en die teel daarvan gedoen, en het sodoende sy wêreldbekende koringnavorsingsprogramme in Mexiko gevestig. In 1970 het hy die Nobelprys vir Vrede ontvang vir sy indrukwekkende werk oor die wêreld se voedselvoorraad, waarna hy die Wêreld Kos Toekenning in 1986 ingestel het – ’n toekenning wat daardie individue vereer wat help om verdere menslike ontwikkeling te bevorder deur die verbetering van die beskikbaarheid, gehalte en hoeveelheid kos in die wêreld. Borlaug sy lewe gewy aan die oplossing van hongerte in die wêreld en het konstant probeer om ’n volhoubare oplossing te vind vir die voeding van ’n steeds-groeiende bevolking d.m.v. verbeterde voedselproduksieprosesse.
Kores McCormick was die brein agter die wêreld se eerste meganiese snymasjien. Daar was ’n definitiewe behoefte aan ’n meganiese maaier aangesien die oes van gewasse in daardie dae ’n groot hoeveelheid mannekrag vereis het. Nadat sy pa, Robert, nie in staat was om die masjien te vervolmaak nie, het McCormick oorgeneem en onvermoeid in die aande gewerk voordat hy uiteindelik die masjien voltooi en gepatenteer het as die McCormick Reaper. Die bekendstelling van die meganiese maaier het tot die uitbreiding van die boerderybedryf in die VSA gelei, en die masjien het uiteindelik goud by Londen se Crystal Palace Uitstalling gewen. Baie glo dat McCormick in werklikheid die “vader van die moderne landbou” was.
Vinnige feit: Daar word gesê dat ’n slaaf, Jo Anderson, nou met McCormick saamgewerk het in die ontwikkeling van hierdie masjien.
Eervolle vermelding: Rachel Carson (1907 – 1964)
Rachel Carson is ook noemenswaardig. Haar 1962 boek, Silent Spring, het oproerings in die landboubedryf veroorsaak met sy fokus op plaagdoders en hul skadelike omgewingsgevolge (asook hul effekte op mens en dier). Carson het talle aanbiedinge gedoen waartydens sy haar argumente met oortuigende dokumentasie ondersteun het. Baie van wat gesê is word steeds betwis, maar die impak wat Carson se boek het op die boerderywêreld gehad het kan nie ontken word nie.
Boerdery en landbou is slegs waar hulle vandag is danksy die figure wat hier genoem is asook talle ander. Soos nywerhede voortgaan om verder te groei en te ontwikkel, sal ’n nuwe string invloedryke mense weer te voorskyn kom – en ons kan nie wag om te sien wat hulle onthul nie.